SIG SG 510

KinnigBroDoareFuzuilh-emgann aotomatek/damaotomatekMont en-droTennata dre argil daleet gant rollerioùMunisionoù7,5 × 55 mm Swiss (stumm diazez an arme suis)7,62 × 51 mm NATO7,62 × 39 mm M43IjinerRudolf AmslerProduerienSIG SauerWaffenfabrik BernMare krouidigezhBloavezhioù 1950Mare produiñ1957 - 1985Mare implij1957 - 2012 (arme Suis)Perzhioù teknikelMas (hep kartouchenn)5,70 kgHirder1.100 mmHirder ar c'hanol609 mmHed-tenn pleustrek640 m (gant ar c'houch)800 m (gant al lunedenn)Tizh mont e-maez ar boledoù750 m/sLusk-tennañ450 - 600 tenn/mnEndalc'hKargerioù fiñv 6, 20 pe 24 c'hartouchennLezennRummad e Bro-C'hallA pe B hervez ar stumm
Ar SIG SG 510, anvet ivez Fass. 57 (Fusil d'Assaut 57) ha Stgw. 57 (Sturmgewehr 57) en arme suis, zo ur fuzuilh-emgann ijinet er bloavezhioù 1950 en embregerezh SIG ha produet adalek 1957 gantañ ha gant an embregerezh-stad Waffenfabrik Bern.

 Istor 
Goude an Eil Brezel-bed e fellas da Suis modernaat hec'h armoù ha kaout un arm-skoaz damaotomatek hag aotomatek hag a gemerje plas ar garabinenn K31, ar bistolenn-vindrailher Suomi KP/-31, ar fuzuilh-vindrailher Lmg 25, hag ar fuzuilh-resisted Zfk-55 deveret eus ar K31. Goude bezañ amprouet kartouchennoù etre evel ar 7,92 × 33 mm Kurz alaman e voe choazet chom gant ar 7,5 × 55 mm implijet e fuzuilhoù ar vro abaoe dibenn an XIX kantved POPENKER Maxim, SIG 510 / Stgw.57, Modern Firearms (lennet d'an 13/01/2025).

Esaeoù gant armoù arnodel a bep seurt a voe kaset, evel an SK 46 pe an AK 53. A-benn ar fin e voe dibabet ur fuzuilh ijinet gant Rudolf Amsler, ijiner en embregerezh suis SIG, er bloavezhioù 1950, ha lakaet da vezañ standart e 1957. Abalamour dezhi bezañ tonket da gemer plas armoù all disheñvel o implijoù e oa pourveziet an SG 510 gant pezhioù a bep seurt : ul lunedenn, ur c'houch plegus tost da hini an FG42 hag a c'halle bezañ implijet diouzh noz, peadra da stagañ ur vaionetez ha da vannañ greunadennoù, un daoubez hag a c'halle bezañ lakaet e penn ar fust pe e penn ar c'hanol Stgw. 57, Arme et Passion (lennet d'an 13/01/2025). Mont a rae he c'hulasenn en-dro a-drugarez d'ur sistem argil daleet gant rollerioù, evel an HK G3. He loc'henn-adarmiñ a oa heñvel he stumm ouzh hini ar K31, hag un ibil a ziskoueze hag-eñ e oa kambret ar munision pe get. Un dornell a oa da zougen an arm. Ul loc'henn a c'halle bezañ ouzhpennet d'an draen evit gellet tennañ gant manegoù.

680.000 skouerenn eus ar SIG 510 a voe produet en holl. Ar SIG 550 a gemeras he flas evel arm standart arme suis adalek 1986, ur bloaz goude e vije paouezet gant produiñ ar SIG 510. Homañ a voe implijet he skouerennoù diwezhañ betek 2012.

 Stummoù 
Stummoù dezhe kalibroù disheñvel, pe e mod damaotomatek hepken, a voe produet evit ar marc'had sivil, pe evit broioù all  Des SIG Fass57/Stg57 aux versions 510 ?, UFA (lennet d'an 13/01/2025):
 510-1 : e 7,5 mm Suis, aotomatek, pe damaotomatek evit ar marc'had sivil (8.000 skouerenn produet er bloavezhioù 1980). Ne reas ket berzh. SIG a glaskas gwerzhañ anezhe dindan an anv P3-57 war ar marc'had sivil er Stadoù-Unanet, met berzet e voe pa soñje d'an aotrouniezh e c'halle bezañ adlakaet e mod aotomatek en ur mod re aes Roger Out, Le fusil semi-automatique SIG 510-4 AMT, Cibles n°664, miz Here 2025, pp. 58-62.
 510-2 : stumm skañvaet ar 510-1 e 7,5 mm Suis.
 510-3 : stumm kambret e 7,62 × 39 mm soviedel, savet evit bezañ amprouet e arme Finland e dibenn ar bloavezhioù 1950. Finlandiz a zibabas an RK 62 kentoc'h.
 510-4 : stumm kambret e 7,62 × 51 mm NATO. Gwerzhet e voe da armeoù Suamerika evel Chile pe Bolivia. Ur stumm 510-4 AMT (American Match Target), anvet a-wechoù 510-7T, a voe diorroet evit marc'had ar Stadoù-Unanet, goude c'hwitadenn ar stumm 510-1 eno.
 Implijerien ofisiel 






 Liamm diavaez 
  The Stgw.57 Series, pajenn an arm war al lec'hienn Swiss Rifles

 Daveennoù 

Rummad:Fuzuilhoù-emgann
Rummad:Armoù Suis